hu hu hu hu hu hu hu hu hu hu hu hu hu hu hu hu hu hu hu hu hu hu da hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Árpád-házi Erzsébet magyar királyi hercegnő (1292–1338) – Wikipédia
Nem tévesztendő össze a következővel: Árpád-házi Szent Erzsébet.
Ez a szócikk Erzsébet, boldoggá avatott szűzről szól. Hasonló címmel lásd még: Boldog Erzsébet (egyértelműsítő lap).
Árpád-házi (boldog) Erzsébet magyar királyi hercegnő (Buda, 1292 – Svájc, Töss, 1338. május 6.) magyar királyi hercegnő, domonkos apáca. III. András magyar király és Fenenna kujáviai hercegnő egyetlen leánya, az Árpád-ház utolsó sarja nőágon.
Árpád-házi Erzsébet magyar királyi hercegnő
1336. október 31. (43-44 évesen)
hivatalosan nem avatták boldoggá
A svájci Töss városa jelenlegi címere a jellegzetes Árpád-házi kettős kereszttel. Valószínűleg először a kolostor, utána a város elsajátította Erzsébet után.
1292-ben született III. András és Fenenna kujáviai hercegnő egyetlen leányaként. Hároméves korától félárva volt, ekkor halt meg ugyanis tizenkilenc éves édesanyja. A kis hercegnőt 1298. február 12-én Vencel cseh herceggel, II. Vencel cseh király és Habsburg Juta fiával jegyezték el, neveltetése miatt Bécsbe vitték. Az eljegyzést Vencel királlyá választásakor, 1301-ben megújították, a házasság azonban mégsem jött létre.
Apjának 1301. január 14-én bekövetkezett halála után mostohaanyja, Ágnes magával vitte Bécsbe, Albert király meggyilkolása után fölépíttette a königsfeldeni klarissza kolostort. 1310-ben maga is belépett oda, Erzsébetet pedig a tössi domonkos apácákhoz adta. Erzsébet ott élt haláláig, 1338. május 6-án halt meg, utolsó éveiben teljesen béna volt.
A kolostorban temették el, sírját a kolostorral együtt a reformátorok a 16. században feldúlták. Sírkövét ma a zürichi Landesmuseumban őrzik. Fennmaradt korabeli legendája. A római katolikus egyház boldogként tiszteli, habár hivatalosan nem avatták boldoggá.
Magyar életrajzi lexikon I–IV. Főszerk. Kenyeres Ágnes. Budapest: Akadémiai.   1967–1994. [1]
Magyar katolikus lexikon I–XV. Főszerk. Diós István; szerk. Viczián János. Budapest: Szent István Társulat. 1993–2010.  [2]
Középkorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Árpád-házi_Erzsébet_magyar_királyi_hercegnő_(1292–1338)&oldid=24571814”
Utoljára szerkesztve 2022. január 11., 19:05-kor
A lap utolsó módosítása: 2022. január 11., 19:05
A lap szövege CC BY-SA 3.0 alatt érhető el, ha nincs külön jelölve.